डेमेरेरा नदी

डेमेरेरा नदी ही दक्षिण अमेरिका खंडातील गयाना देशामधील एक प्रमुख नदी आहे. ही नदी गयानाच्या मध्यवर्ती डोंगराळ भागातून उगम पावते आणि उत्तरेकडे वाहत जाऊन अटलांटिक महासागराला मिळते. या नदीच्या मुखाशी गयानाची राजधानी जॉर्जटाऊन हे शहर वसलेले आहे. या नदीची एकूण लांबी सुमारे ३४६ किलोमीटर आहे 

 भौगोलिक वैशिष्ट्ये 
डेमेरारा नदीचा प्रवाह खोल आणि संथ आहे, ज्यामुळे ती जलवाहतुकीसाठी उपयुक्त आहे. नदीच्या पात्रात मोठ्या प्रमाणात गाळ असल्याने पाण्याचा रंग गडद तपकिरी दिसतो. या नदीचा खोऱ्यातील प्रदेश हा उष्णकटिबंधीय वर्षावनांनी व्यापलेला आहे. या नदीची जलपातळी साधारणपणे ६० ते १०० किलोमीटरपर्यंत समुद्राच्या भरती-ओहोटीने प्रभावित असते. 

 आर्थिक आणि औद्योगिक महत्त्व 
गयानाच्या अर्थव्यवस्थेत या नदीला अनन्यसाधारण महत्त्व आहे. नदीच्या काठावर असलेल्या लिंडन या शहरातून बॉक्साईटची मोठी खाणकाम केंद्रे चालवली जातात. येथून बॉक्साईटची वाहतूक मोठ्या जहाजांद्वारे याच नदीमार्गे अटलांटिक महासागरापर्यंत केली जाते. याशिवाय या नदीच्या खोऱ्यात अनेक शतके साखरेचे उत्पादन मोठ्या प्रमाणावर होते. डेमेरारा शुगर (तपकिरी साखर) हे नाव याच प्रदेशावरून पडले आहे 

 वाहतूक आणि पूल 
डेमेरारा नदीवर डेमेरेरा हार्बर ब्रिज हा प्रसिद्ध तरंगता पूल आहे. हा पूल राजधानी जॉर्जटाऊनला नदीच्या पश्चिम किनाऱ्याशी जोडतो. सुमारे २ किलोमीटर लांबीचा हा पूल जगातील सर्वात लांब तरंगत्या पुलांपैकी एक मानला जातो 

 हे सुद्धा पहा 
 जॉर्जटाऊन, गयाना
 गयाना
 अटलांटिक महासागर

 संदर्भ 

वर्ग:गयानामधील नद्या
वर्ग:दक्षिण अमेरिकेमधील नद्या
वर्ग:अटलांटिक महासागरात मिळणाऱ्या नद्या